
ԱՄՓՈՓԱԹԵՐԹ
««ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2026 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ  ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2025 ԹՎԱԿԱՆԻ ԴԵԿՏԵՄԲԵՐԻ 25-Ի N 1910-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ԵՎ ԱՇԽԱՏԱՆՔԻ ԵՎ ԲԱՐԵԿԵՑՈՒԹՅԱՆ ՆԱԽԱՐԱՐՈՒԹՅԱՆԸ ԳՈՒՄԱՐ ՀԱՏԿԱՑՆԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ 
	1. ՀՀ ֆինանսների նախարարություն
	25.09.2026 թվական

	
	01/34-2/25132-2026

	ՀՀ վարչապետի աշխատակազմի ղեկավարի 22.09.2026թ. N02/16.5/32827-2026 գրությամբ ներկայացված՝ ««Հայաստանի Հանրապետության 2026 թվականի պետական բյուջեի մասին» օրենքում վերաբաշխում և Հայաստանի Հանրապետության կառավարության 2025 թվականի դեկտեմբերի 25-ի N 1910-Ն որոշման մեջ փոփոխություններ կատարելու մասին» ՀՀ կառավարության որոշման նախագծի (այսուհետ՝ Նախագիծ) վերաբերյալ հայտնում ենք հետևյալը.
Նախագծով առաջարկվում է անկանխիկ եղանակով վճարումներից կենսաթոշակառուներին հետվճարի տրամադրման միջոցառման շարունակականությունն ապահովելու նպատակով ՀՀ 2026թ. պետական բյուջեով նախատեսված ՀՀ կառավարության պահուստային ֆոնդի միջոցների հաշվին 13.2 մլրդ դրամ հատկացնել «1205. Սոցիալական ապահովություն» ծրագրի «12029. Անկանխիկ եղանակով վճարումներից կենսաթոշակառուներին հետվճարի տրամադրում» միջոցառմանը։
Վերոգրյալով պայմանավորված՝ հայտնում ենք, որ ՀՀ կառավարության պահուստային ֆոնդը չի կարող դիտարկվել որպես նշված ծախսերի ֆինանսավորման աղբյուր, քանի որ ՀՀ կառավարության պահուստային ֆոնդում ազատ միջոցներ առկա չեն։
Միաժամանակ, հաշվի առնելով, որ 2026 թվականի ինն ամիսների ՀՀ պետական բյուջեի փաստացի եկամուտներն էականորեն գերազանցել են պլանային ցուցանիշները, և մուտքագրվել են լրացուցիչ եկամուտներ (որոնց գերակշիռ մասը կազմում են հարկային եկամուտներն ու պետական տուրքերը)՝ առաջարկում ենք միջոցառման ֆինանսավորման աղբյուր դիտարկել ՀՀ 2026 թվականի պետական բյուջեի հարկային եկամուտներն ու պետական տուրքերը՝ համապատասխան չափով ավելացնելով նաև ՀՀ պետական բյուջեի եկամուտների և ծախսերի պլանային ցուցանիշները։
Ելնելով վերոգրյալից՝ կից ներկայացնում ենք ՀՀ կառավարության 25.12.2025թ.-ի «Հայաստանի Հանրապետության 2026 թվականի պետական բյուջեի կատարումն ապահովող միջոցառումների մասին» N 1910-Ն որոշման համապատասխան հավելվածների փոփոխված տարբերակը և առաջարկում ենք սահմանված կարգով ընթացք տալ Նախագծի հետագա շրջանառությանը։

